
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА


ОТ ДИМИТЪР НИКОЛОВ - КМЕТ на ОБЩИНА БУРГАС 


ОТНОСНО: Допускане поправка на явна техническа грешка в решение на Общински съвет – Бургас, прието по т. 32 от дневния ред на проведеното на 01.06.2016г заседание (Протокол № 12)


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На основание чл. 33, ал. 5 от Правилника за организацията и дейността на Общинския съвет и взаимодействието му с Общинската администрация на Община Бургас, моля да включите в дневния ред на предстоящото заседание на Общински съвет– Бургас настоящата докладна записка. 
На проведеното на 01.06.2016г заседание по т. 32 от дневния ред, Общински съвет – Бургас взе решение да гарантира, че е осигурена устойчивостта на проектното предложение „Осигуряване на балансирана градска среда в ЦГЧ, ж.к. Възраждане и ж.р. Меден рудник- етап І“ по инвестиционен приоритет „Градска среда“, група дейности „Зони с потенциал за икономическо развитие“ и видът и предназначението на съответния обект няма да бъде променян за период, не по-малък от 5 години след крайното плащане към Община Бургас.
Допусната е явна техническа грешка в изписването на наименованието на групата дейности по инвестиционен приоритет „Градска среда“, Приоритетна ос 1: „Устойчиво и интегрирано градско развитие“ на процедурата BG16RFOP001-1.001-039 ”Изпълнение на Интегрирани планове за градско възстановяване и развитие 2014-2020” в проекта на решение в Докладната записка, възпроизведено в Решение на Общински съвет (Протокол № 12/01.06.2016г, т. 32), като в решението на Общински съвет – Бургас, е посочена група дейности „Зони с потенциал за икономическо развитие“, а действителното наименование е група дейности „Градска среда“.
Предвид изложеното, на основание чл. 21, ал. 1, т. 8 от Закона за местното самоуправление и местната администрация и чл. 62 от Административно процесуалния кодекс, предлагам Общински съвет- Бургас да вземе следното
РЕШЕНИЕ:
Допуска поправка на явна техническа грешка в решението на Общински съвет – Бургас, прието по т. 32 от дневния ред на дванадесетото заседание на Общински съвет, проведено на 01.06.2016г, като в решението, наименованието на групата дейности вместо „Зони с потенциал за икономическо развитие“, да се чете: „ Градска среда“.



С УВАЖЕНИЕ,
ДИМИТЪР НИКОЛОВ
КМЕТ НА ОБЩИНА БУРГАС

